Roedtan-plaasaanval: Man 8 keer met mes gesteek | Maroela Media
Die twee aanvallers wat Donderdagaand 'n man op 'n plaas in die Roedtan-omgewing in Limpopo oorval en verskeie kere met 'n mes gesteek het, kon daarin slaag om te ontsnap nadat swaar reën die soektog na hulle bemoeilik het.
Ockie Breedt is net voor 18:00 op sy plaas buite Roedtan op die Marble Hall-pad oorval. Volgens 'n persverklaring van die Potgietersrus-distrikslandbou-unie (DLU) is Breedt buite sy voertuig deur twee aanvallers oorval waarvan een met 'n mes en die ander met 'n pistool gewapen was.
Luidens die verklaring het die aanvallers Breedt in die huis in gedwing en vasgemaak. "Die twee persone het die huis begin omkeer en aangedring op kontant asook die kluissleutel. Daar het 'n struweling ontstaan waarna Breedt agt keer met 'n mes deur een van die aanvallers gesteek is. In die struweling is een van die aanvallers ook gewond, waarna hulle weggehardloop het."
Volgens die DLU is boere van die omgewing, die Heritage Protection Group (HPG) en die polisie na die toneel ontbied. "Die personeel van die DLU-noodvoertuig het Breedt op die toneel gestabiliseer en vervoer na 'n hospitaal in Mokopane waar hy mediese hulp ontvang het."
'n Grootskaalse soektog na die verdagtes is van stapel gestuur en boere van die omgewing het gehelp om paaie in die gebied af te sper. Die reën het egter die soektog baie bemoeilik en dit is omstreeks 21:00 afgelas.
Lt.kol. Moatshe Ngoepe, woordvoerder van die polisie, het die voorval aan Maroela Media bevestig.
Johan de Beer, veiligheidsvoorsitter van Potgietersrus DLU, het die aanval ten sterkste veroordeel en 'n beroep op die gemeenskap gedoen om betrokke te raak by plaaslike landbou- en veiligheidstrukture.
Dit is n teroriste aanval en ek stel voor ons kry almal vir ons n australiese vlag om vir die regering te wys hoe ons voel oor sy onvermoë of onwilligheid om ons mense te beskerm.
Ek bid dat hy volkome herstel. Mag God ons boere genadig wees en die bose verwoes.
Dit is tyd dat die regering pa staan vir massemoord teen die boere van die land , want uit hulle eie uit gaan hulle net sit en toekyk hoe die boere uitgemoor word . Sterkte aan die familie .
Dit is nou ramaposa se kaders – want hy stop dit nie.
Ek kan nie glo dat enige regdenkende mens ooit gedink het Ramaphosa stel belang om iets aan plaasmoorde te doen. Hy verteenwoordig n rassistiese party en voel niks vir enige boer